Na temelju članka 57. stavka 3. Zakona o porezu na dohodak („Narodne novine“ broj 115/16. i 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne Novine“ broj 1/19) i članka 29. Statuta Općine Gornja Rijeka („Službeni glasnik Koprivničko-križevačke županije“ broj 1/18), Općinsko vijeće Općine Gornja Rijeka na \_\_\_\_\_sjednici održanoj \_\_\_\_\_\_\_\_\_\_\_\_\_ 2019. godine donijelo je

**ODLUKU**

**o visini paušalnog poreza za djelatnosti iznajmljivanja i smještaja u turizmu**

**na području Općine Gornja Rijeka**

**Članak 1.**

Odlukom o visini paušalnog poreza za djelatnosti iznajmljivanja i smještaja u turizmu

na području Općine Gornja Rijeka (u daljnjem tekstu: Odluka) utvrđuje se visina paušalnog poreza po krevetu, smještajnoj jedinici u kampu i/ili kamp-odmorištu te po smještajnoj jedinici u objektu za robinzonski smještaj koji se nalaze na području Općine Gornja Rijeka.

**Članak 2.**

Visina paušalnog poreza iz članka 1. ove Odluke određuje se u iznosu od 150,00 kuna po krevetu, po smještajnoj jedinici u kampu i/ili kamp-odmorištu i po smještajnoj jedinici u objektu za robinzonski smještaj za cijelo područje Općine Gornja Rijeka.

**Članak 3.**

Ova Odluka stupa na snagu prvi dan od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE GORNJA RIJEKA**

KLASA: \_\_\_\_\_\_\_\_\_

URBROJ: 2137/25-19-\_\_

Gornja Rijeka, \_\_\_\_\_\_ siječnja 2019.

**PREDSJEDNICA:**

Vesna Nemčić